**Területszámítás 2.**

1. A kertészeti vállalat következő feladata, hogy egy háromszög alakú területet füvesítsenek. Itt a terület határoló oldalainak hosszát tudták lemérni. *AB* = 100 m, *BC* = 130 m, *AC*= 70 m. Mekkora a párosítandó terület?
2. Egy kerítéssel körbevett 940 m²-es háromszög alakú területről tudjuk, hogy két oldalán a kerítés hossza 40 és 50 méter. Meg tudjuk-e állapítani ezekből az adatokból, hogy milyen hosszú a kerítés harmadik része?
3. Péter és Pál földje háromszög alakú. Meg akarták tudni, hogy mekkora a területe. Egyik sarkába letűztek egy karót, a háromszög másik két csúcsába pedig Péter és Pál állt. Ez volt az utcai oldal, tehát tudták, hogy a hossza 170 méter. Péter teodolittal megmérte, hogy Pált és a karót 74º-os szög alatt látja, Pál is megmérte, hogy ő a Péter és a karó közti oldalt 43º-os szög alatt látja. Számítsuk ki a föld területét!
4. Az „elsőbbségadás kötelező” KRESZ táblát úgy készítik, hogy előbb lefestik az egész táblát fehérre, majd a szélére 5 cm széles piros csíkot festenek. A tábla egyenlőoldalú háromszög, melynek oldala 60 cm. Számítsd ki, 100 ilyen tábla lefestéséhez hány négyzetméterre való fehér, illetve piros festéket kell vásárolni!
5. Kör alakú, 3 méter átmérőjű felfújható medencénk alá akarunk (a lehető legkisebb) szabályos 12 szög alakú betonalapot készíteni úgy, hogy a medence szélétől mindenhol legalább fél méter szélesen beton legyen. Milyen hosszú legyen ennek a tizenkétszögnek egy oldala, és mekkora területet fedünk le vele?
6. Számítsd ki annak az *n* oldalú szabályos sokszögnek az oldalát, amely érinti az 1 m sugarú kört!
7. *n* = 3;
8. *n* = 4;
9. *n* = 8;
10. *n* = 12.

Hány százaléka lesz a sokszög kerülete a kör kerületének? Hány százaléka lesz a sokszög területe a kör területének?

1. A 8 méter átmérőjű kör alakú szökőkút mellé 2 méter széles járdát terveznek díszburkolattal. Hány négyzetmétert kell burkolni? A járda két oldala szegélykövekkel van határolva. Hány folyóméternyi szegélykövet kell a helyszínre vinni?
2. Számítsd ki, a „megállni tilos” táblán mekkora a pirossal és kékkel festett területek aránya! (A tábla átmérője 60 cm, a piros vonalak vastagsága 5 cm.)
3. Egy 5, egy 20 és egy 100 Ft-os érmét az szorosan egymás mellé rakunk. Mekkora lesz az általuk közrezárt terület? Az érmék átmérője 21 mm, 26 mm és 24 mm.